****

***Crna Gora***

***Ministarstvo poljoprivrede i ruralnog razvoja***

**JAVNI POZIV**

**za dodjelu podrške investicijama u izgradnju bunara i bistijerni za 2018. godinu**

Ministarstvo poljoprivrede i ruralnog razvoja (Ministarstvo), u skladu sa Agrobudžetom za 2018. godinu i budžetskom linijom 2.1.13*.* -Podrška investicijama u izgradnju bunara i bistijerni, objavljuje **Javni poziv za dodjelu podrške investicijama u izgradnju bunara i bistijerni za 2018. godinu**

**DEFINICIJA KORISNIKA PODSTICAJNIH SREDSTAVA:**

Korisnik je fizičko ili pravno lice, koje je registrovano u Registru poljoprivrednih gazdinstava, u skladu sa Pravilnikom o obliku i načinu vođenja registra subjekata i registra poljoprivrednih gazdinstava (Sl.list CG, br. 16/14), u trenutku podnošenja zahtjeva za odobravanje investicije.

Ukoliko su podnosioci zahtjeva u statusu pravnih lica, neophodno je da im je primarna djelatnost iz Sektora A: Poljoprivreda, šumarstvo i ribarstvo,po Zakonu o klasifikaciji djelatnosti (Sl.list CG, br. 18/11).

**PRIHVATLJIVE INVESTICIJE:**

Investicije koje se mogu podržati kroz ovaj Javni poziv su:

* Izgradnja novih eksploatacionih bunara u cilju obezbjeđivanja redovnog i pravovremenog navodnjavanja usjeva na otvorenom prostoru, u plastenicima i staklenicima kao i za plantažno gajenje voćaka i vinove loze;
* nabavka nove opreme za novoizgrađene bunare, pumpe, agregati, cijevne linije od bunara do proizvodne parcele.
* izgradnja novih bistijerni u cilju obezbjeđivanja napajanja vodom stoke, i to do maksimalnih 2m3 /UG;

**KRITERIJUMI PRIHVATLJIVOSTI:**

Kako bi podnosilac Zahtjeva za odobravanje investicije bio prihvatljiv za podršku moraju se ispuniti sledeći kriterijumi:

* Investicija će biti odobrena samo ukoliko se parcela na kojoj će biti instaliran bunar (bistijerna) nalazi u vlasništvu podnosioca zahtjeva ili člana kućne zajednice/poljoprivrednog gazdinstva;
* U toku trajanja ovog javnog poziva poljoprivredno gazdinstvo može konkurisati samo sa jednim zahtjevom;
* Ukoliko je podnosilac zahtjeva po ovom Javnom pozivu u tekućoj godini podnio zahtjev po nekom drugom Javnom pozivu za istu investiciju kod ovog Ministarstva, investicija će biti podržana samo kroz jedan Javni poziv;
* Ukoliko je podnosilac zahtjeva, u prethodnom periodu, ostvario podršku za izgradnju eksploatacionih bunara, po ovom Javnom pozivu ne može ostvariti pravo na podršku ni po jednom osnovu;
* Investicija se implementira u skladu sa nacionalnim zakonodavstvom.

**SPECIFIČNI KRITERIJUMI PRIHVATLJIVOSTI:**

Podnosilac Zahtjeva za odobravanje investicije, u trenutku podnošenja Zahtjeva mora imati upisano u Registru poljoprivrednih gazdinstava i/ili obrađivati najmanje:

* 5 uslovnih grla;
* 0,3 ha zaštićenog prostora;
* 0,5 ha voćnjaka, vinograda, maslinjaka, ljekovitog i aromatičnog bilja;
* 1,0 ha oranica na kojima se bavi poljoprivrednom proizvodnjom.

**NEPRIHVATLJIVI TROŠKOVI:**

* Nabavka polovne opreme;

**VISINA PODRŠKE:**

Visina podrške, kod novoizgrađenih bunara, je do 50% od ukupno prihvatljivih troškova investicije,ane više od 3.000,00 € po zahtjevu i ne više od 35 €/m (cijena sa PDV-om) bunarske bušotine.

Visina podrške, kod novoizgrađenih bistijerni, je do 50% od ukupno prihvatljivih troškova za nabavku materijala za izgradnju, a ne više od 35 €/m3 (cijena sa PDV-om) novoizgrađene bistijerne i ne više od 3.000,00 € po zahtjevu.

Korisnik može započeti investiciju tek nakon dobijanja Rješenja o odobravanju investicije od strane Ministarstva.

Podrška se isplaćuje nakon završene investicije, a nakon terenske kontrole.

Pod pojmom “završena investicija” podrazumijeva se da su završeni radovi, oprema instalirana i da je sistem u funkciji.

**NAPOMENE:**

* Podnosilac zahtjeva odgovara za tačnost podataka i dokumentacije za ostvarivanje prava na podršku;
* Ministarstvo poljoprivrede i ruralnog razvoja zadržava pravo provjere realnosti i osnovanosti prikazanih troškova;
* Podrška se može ostvariti isključivo uz priložen dokaz da je izvršena usluga i/ili nabavljena oprema plaćena i to: ovjerenom uplatnicom kojom se dokazuje prenos sredstava izvršiocu usluge, uz ovjerenu fakturu za obavljeni posao;
* Garancija za kupljenu opremu je obavezna za opremu koja podliježe garanciji;
* Kupljena oprema mora biti ugrađena i stavljena u funkciju navodnjavanja (vodosnabdijevanja);
* Ukoliko je neophodno izvršiti izmjenu odobrene investicije zatražena izmjena mora biti odobrena od strane Ministarstva;
* Ukoliko je predmet investicije nabavka crijeva, biće odobrena jedino ako je instalirana preko zemljišta koje se nalazi u vlasništvu gazdinstva;
* Nabavka roba i usluga može biti prihvatljiva za podršku samo ukoliko je dobavljač pravno lice registrovano za tu djelatnost, po Zakonu o klasifikaciji djelatnosti (Sl.list CG br.18/11);
* Obaveze korisnika podrške kao i kaznene mjere u slučaju nepoštovanja istih utvrđene su članom 33 Zakona o poljoprivredi i ruralnom razvoju (Sl. list CG, br. 56/09, 34/14, 1/15, 30/17 i 51/17) i podrazumjevaju vraćanje primljenih sredstava uvećanih za iznos kamate, kao i gubitak prava na bilo koju podršku naredne dvije godine.
* Nepotpuna i neblagovremeno podnijeta dokumentacija se neće razmatrati.

**POTREBNA DOKUMENTACIJA UZ ZAHTJEV ZA ODOBRAVANJE INVESTICIJE:**

* Popunjen Zahtjev za odobravanje investicije u izgradnju bunara i bistijerni za 2018.godinu-PRILOG I;
* Ukoliko je podnosilac zahtjeva pravno lice, dokaz iz CRPS-a (rešenje o registraciji) kojim se potvrđuje da je primarna djelatnost pravnog lica iz Sektora A: Poljoprivreda, šumarstvo i ribarstvo, po Zakonu o klasifikaciji djelatnosti (Sl.list CG br.18/11);
* Posjedovni list sa naznačenom parcelom na kojoj će biti izgrađen bunar (bistijerna) sa pratećom opremom, sa skicom trase kojom će crijevo biti ukopano od bunara do proizvodne parcele;
* Uvjerenje o kućnoj zajednici podnosioca zahtjeva;
* Fotokopija lične karte podnosioca zahtjeva;
* Ukoliko nosilac gazdinstva nije vlasnik parcele na kojoj će biti instaliran bunar, potrebna je saglasnost člana kućne zajednice/poljoprivrednog gazdinstva, odnosno vlasnika parcele;
* Potpisana i pečatirana cjenovna ponuda, predmjer i predračun za planiranu investiciju koja će biti predmet odobravanja;
* Predračun opreme.

**POTREBNA DOKUMENTACIJA UZ ZAHTJEV ZA ODOBRAVANJE PODRŠKE:**

* Popunjen Zahtjev za odobravanje podrške za investicije u izgradnju bunara i bistijerni za 2018.godinu-PRILOG II;
* Dokaz da je kupljena roba, oprema ili usluga plaćena i to:
* Fiskalni račun sa otpremnicom;
* U slučaju žiralnog plaćanja (plaćanja preko računa): ovjeren virman (uplatnica) o prenosu sredstava dobavljaču/izvođaču radova za nabavljenu opremu i/ili izvršene radove i ovjerena faktura za kupljenu opremu/izvedene radove sa otpremnicom;
* U slučaju uvozne nabavke: ovjeren virman (uplatnica) o prenosu sredstava dobavljaču, ovjeren swift od strane banke, JCI (jedinstvena carinska isprava) i dokaz da su izmirene obaveze prema Upravi carina Crne Gore;
* Fotokopiju garantnog lista za nabavljenu opremu;

**NAČIN PODNOŠENJA ZAHTJEVA ZA ODOBRAVANJE INVESTICIJE:**

Obrazac Zahtjeva za odobravanje investicije u izgradnju bunara i bistijerni u 2018.godini (PRILOG I), i obrazac Zahtjeva za odobravanje podrške investicijama u izgradnju bunara i bistijerni za 2018. godinu (PRILOG II) se mogu preuzeti sa internet stranice Ministarstva poljoprivrede i ruralnog razvoja ([www.minpolj.gov.me](http://www.minpolj.gov.me)) ili u kancelarijama Odjeljenja za savjetodavne poslove u biljnoj proizvodnji i Odjeljenja za savjetodavne poslove u oblasti stočarstva.

Popunjene obrasce Zahtjeva dostaviti **isključivo** putem pošte, na sljedeću adresu:

MINISTARSTVO POLJOPRIVREDE I RURALNOG RAZVOJA

-Direktorat za ruralni razvoj-

**po Javnom pozivu za dodjelu podrške investicijama u izgradnju bunara i bistijerni za 2018. godinu**

Rimski trg br. 46

81000 Podgorica

Informacije u vezi sa ovim Javnim pozivom mogu se dobiti putem telefona:

020 482 176;

Trajanje Javnog poziva je od 14.03.2018. godine do 30.06.2018. godine.

Javni poziv će se završiti prije 30.06.2018. godine ukoliko se utroše sva sredstva predviđena mjerom 2.1.13. Agrobudžeta - Podrška investicijama u izgradnju bunara i bistijerni.

U slučaju da se predviđena sredstva utroše prije 30.06.2018. godine, Ministarstvo će obavijestiti javnost o završetku Javnog poziva, na način što će obavještenje biti objavljeno na internet stranici Ministarstva i dnevnom listu: “DNEVNE NOVINE“.

Obrada i odobravanje primljenih Zahtjeva će se vršiti u toku trajanja Javnog poziva.

**PROCEDURA REALIZACIJE:**

1. Potencijalni korisnik se obraća Ministarstvuzahtjevom za **odobravanje investicije** u izgradnju bunara i bistijerni za 2018.godinu (PRILOG I) sa pratećom dokumentacijom;
2. Ministarstvo vrši administrativnu i terensku kontrolu podnesenih zahtjeva prije odobravanja investicije nakon čega donosi rješenje o odobravanju ili odbijanju investicije;
3. Podnosilac zahtjeva realizuje investiciju, koja može započeti tek nakon donošenja predmetnog Rješenja;
4. Nakon završene investicije korisnik podnosi Ministarstvu zahtjev za **odobravanje podrške** za investicije u izgradnju bunara i bistijerni za 2018.godinu (PRILOG II) sa pratećom dokumentacijom;
5. Odjeljenja za savjetodavne poslove u biljnoj proizvodnji i poslove u oblasti stočarstva vrše terensku kontrolu i dostavljaju Ministarstvu Izvještaj praćen fotodokumentacijom;
6. Ministarstvo donosi rješenje o odobravanju podrške;
7. Odobreni iznos podrške će biti isplaćen na žiro račun podnosioca zahtjeva;